Sin City: A Dame to Kill For

***Frank Miller's Sin City: A Dame to Kill For*** er en amerikansk neo-noir actionthriller fra 2014. Regissører er Frank Miller og Robert Rodriguez, som også har skrevet manus, sammen med William Monahan. Filmen er basert på Millers tegneserier og har Joseph Gordon-Levitt, Bruce Willis, Josh Brolin, Jessica Alba, Eva Green, Mickey Rourke og Rosario Dawson i noen av hovedrollene. 

Den er en oppfølger til ''Sin City'' (2005).

## Handling
### ''A Dame to Kill For''
Dwight McCarthy (Josh Brolin) blir kontaktet av sin tidligere elsker, Ava Lord (Eva Green), som søker hans hjelp for å kunne flykte fra sin voldelige ektefelle, milliardæren Damien Lord (Marton Csokas). Dwight oppdager imidlertid at Avas planer ikke var så uskyldige som de opprinnelig så ut.

### ''Just Another Saturday Night''
Nøyaktig den sammen natten hvor politimannen John Hartigan (Bruce Willis) møter stripperen Nancy (Jessica Alba) i *That Yellow Bastard*, våkner libertineren Marv (Mickey Rourke) opp fra koma på en motorvei, omringet av døde, unge menn. Han husker ikke hvordan han havnet her.

### ''The Long Bad Night'' (ny fortelling)
Den arrogante gambleren Johnny (Joseph Gordon-Levitt) planlegger i det skjulte å knuse den største skurken i Sin City, i vedkommendes eget spill. Han vinner imidlertid over feil person, hvilket ikke gjør ting lettere. Langs veien møter han en ung stripper kalt Marcy (Julia Garner).

### Fortsettelse av ''That Yellow Bastard''
Mot slutten av *That Yellow Bastard* tar Hartigan (Bruce Willis) selvmord for å sette en stopper for Roark-dynastiets vendetta mot ham og Nancy (Jessica Alba). Det nye kapittelet, fullført etter den første filmen, tar for seg Nancys forsøk på å klare seg etter døden på sitt livs store kjærlighet.

## Rolleliste
* Joseph Gordon-Levitt som Johnny
* Bruce Willis som John Hartigan
* Josh Brolin som Dwight McCarthy
* Jessica Alba som Nancy Callahan
* Eva Green som Ava Lord
* Mickey Rourke som Marv
* Rosario Dawson som Gail
* Jamie Chung som Miho
* Ray Liotta som Joey
* Juno Temple som Sally
* Jeremy Piven som Bob
* Stacy Keach som Wallenquist
* Dennis Haysbert som Manute
* Jaime King som Goldie / Wendy
* Marton Csokas som Damien Lord
* Christopher Meloni som Mort
* Powers Boothe som Senator Roark
* Julia Garner som Marcy
* Calista Hernandez som Thelma
* Billy Blair som Louie

## Annet
* Salma Hayek, Rose McGowan, Angelina Jolie, Rachel Weisz, Michelle Williams, Helena Bonham Carter, Scarlett Johansson, Anne Hathaway og Jennifer Lawrence ble alle sammen tilbudt rollen som Ava Lord før Eva Green ble valgt.
* Det var opprinnelig planlagt at Johnny Depp skulle spille Johnny, men han måtte trekke seg grunnet innspilling av andre filmer, så derfor erstattet Joseph Gordon-Levitt ham, til tross for at produsentene bak storfilmer som *[[Guardians of the Galaxy (film)|Guardians of the Galaxy]]* og *[[Godzilla (2014)|Godzilla]]* også var interesserte i å sikre seg ham.
* Josh Brolin overtar rollen som Dwight McCarthy etter Clive Owen, siden Dwight gjennomgikk en omfattende plastisk kirurgioperasjon etter å ha bli skutt i ansiktet. Hendelsene i *A Dame to Kill For* tar plass før *[[The Big Fat Kill]]* i originalfilmen.

## Referanser


## Eksterne lenker
* 
*